S-96/2019

Mál þetta, sem dómtekið var 2. júlí sl., höfðaði lögreglustjórinn á höfuðborgarsvæðinu með ákæru 19. febrúar sl. á hendur ákærðu, H-kvk-þgf L-kvk-þgf H-kvk-þgf, kt. 0000000000, [...]:

„fyrir eftirtalin umferðarlagabrot í Reykjavík á árinu 2017, nema annað sé tekið fram, með því að hafa:

I

Að kvöldi laugardagsins 13. maí í Kópavogi ekið bifreiðinni [...] svipt ökurétti og óhæf um að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 3,8 ng/ml) vestur Nýbýlaveg uns aksturinn var stöðvaður skömmu síðar á móts við BYKO.

II

Föstudaginn 25. ágúst ekið bifreiðinni [...] svipt ökurétti með 38 km hraða á klst. suður Austurberg á móts við Hólabrekkuskóla, þar sem leyfður hámarkshraði var 30 km hraði á klst.

III

Miðvikudaginn 11. október ekið bifreiðinni [...] svipt ökurétti og óhæf um að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 3,0 ng/ml) vestur Miklubraut uns aksturinn var stöðvaður skömmu síðar á Miklubraut við Háaleitisbraut, og notað farsíma án handfrjáls búnaðar við aksturinn.

IV

Aðfaranótt föstudagsins 17. nóvember ekið bifreiðinni [...] svipt ökurétti og óhæf um að stjórna henni örugglega vegna áhrifa ávana og fíkniefna (í blóði mældist 2 tetrahýdrókannabínól 4,2 ng/ml og kókaín 70 ng/ml) um Vesturrhóla uns aksturinn var stöðvaður skömmu síðar í bifreiðastæði við Orrahóla.

V

Mánudaginn 27. nóvember ekið bifreiðinni [...] svipt ökurétti og óhæf um að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 7,8 ng/ml og kókaín 120 ng/ml) um Selásbraut við Vindás uns aksturinn var stöðvaður skömmu síðar.

VI

Mánudaginn 5. mars 2018 ekið bifreiðinni [...] svipt ökurétti og óhæf um að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 3,7 ng/ml) um Miklubraut við Lönguhlíð uns aksturinn var stöðvaður í bifreiðastæði við Skaftahlíð.

Teljast brot í öllum liðum varða við 1. mgr. 48. gr., og brot í liðum I, III, IV, V og VI auk þess við 1. og 2. mgr. 45. gr. a., en brot í lið II auk þess við 1. mgr. 37. gr., og brot í lið III auk þess við 1. mgr. 47. gr.a, allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Hinn 18. júní 2019 gaf lögreglustjórinn á höfuðborgarsvæðinu út ákæru á hendur ákærðu:

„fyrir umferðar og fíkniefnalagabrot með því að hafa, fimmtudaginn 29. nóvember 2018, ekið bifreiðinni [...] undir áhrifum ávana og fíkniefna (tetrahýdrókannabínól í blóði mældist 1,9 ng/ml) inn á bifreiðastæði við [...], Reykjavík, þar sem lögregla stöðvaði akstur ákærðu. Í kjölfar afskipta lögreglu af ákærðu var framkvæmd húsleit á dvalarstað hennar að [...] þar sem lögregla lagði hald á samtals 76,43 g af maríhúana og 17,43 g af kannabislaufum.

Telst háttsemi þessi varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3

Þess er krafist að ákærða verði dæmd til refsingar og til greiðslu alls sakarkostnaðar og að gerð verði upptæk framangreind 76,43 g af maríhúana og 17,43 g af kannabislaufum samkvæmt heimild í 6. mgr. 5. gr. laga nr. 65/1974.

Þess er einnig krafist að ákærða verði dæmd til sviptingar ökuréttar, skv. 101. gr. og 102. gr. umferðarlaga nr. 50/1987.“

Hinn 28. júní 2019 gaf lögreglustjórinn á höfuðborgarsvæðinu út ákæru á hendur ákærðu:

„fyrir umferðar og fíkniefnalagabrot með því að hafa, sunnudaginn 7. apríl 2019, ekið bifreiðinni [...] undir áhrifum ávana og fíkniefna (tetrahýdrókannabínól í blóði mældist 1,4 ng/ml) norður Borgarbraut, Borgarbyggð, þar sem lögregla stöðvaði akstur ákærðu. Í kjölfar afskipta lögreglu af ákærðu var framkvæmd leit í bifreið hennar þar sem lögregla lagði hald á samtals 2,33 g af maríhúana á milli sæta í farþegarými bifreiðarinnar.

Telst háttsemi þessi varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar og að gerð verði upptæk framangreind 2,33 g af maríhúana samkvæmt heimild í 6. mgr. 5. gr. laga nr. 65/1974.

Þess er einnig krafist að ákærða verði dæmd til sviptingar ökuréttar, skv. 101. gr. og 102. gr. umferðarlaga nr. 50/1987.“

Með vísan til 1. mgr. 169. gr. laga nr. 88/2008 um meðferð sakamála var ákveðið að sameina mál þessi og reka þau og dæma sem eitt mál.

Kröfur ákærðu í málinu eru þær að henni verði gerð sú vægasta refsing sem lög leyfa. Þá krefst verjandi hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærða hefur játað sakargiftir og var málið því tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. 4

Ákærða er fædd í október árið 1997. Samkvæmt sakavottorði ákærðu gekkst hún undir lögreglustjórasátt 6. desember 2016 fyrir meðal annars akstur undir áhrifum fíkniefna. Ákærða er nú í annað sinn fundin sek um akstur undir áhrifum ávana og fíkniefna.

Refsing ákærðu verður ákveðin samkvæmt 77. gr. almennra hegningarlaga. Við ákvörðun refsingar þykir til þess mega líta að ákærða hefur gengist greiðlega við brotum sínum.

Að öllu framangreindu virtu þykir refsing ákærðu hæfilega ákveðin fangelsi í 60 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Með vísan til framangreinds þykir, í samræmi við kröfugerð ákæruvalds og með vísan til 101. gr. og 102. gr. laga nr. 50/1987, rétt að svipta ákærðu ökurétti í fimm ár frá birtingu dóms þessa að telja.

Þá verða fíkniefni ákærðu gerð upptæk eins og krafist er og nánar greinir í dómsorði.

Loks verður ákærða dæmd til að greiða sakarkostnað, þ.m.t. málsvarnarþóknun skipaðs verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærða, H-kvk-nf L-kvk-nf H-kvk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða sæti sviptingu ökuréttar í fimm ár frá birtingu dóms þessa að telja.

Ákærða sæti upptöku á 78,76 g af maríhúana og 17,43 g af kannabislaufum.

Ákærða greiði þóknun skipaðs verjanda síns, S-kk-ef S-kk-ef lögmanns, 252.960 krónur. Þá greiði ákærða 708.042 krónur í annan sakarkostnað.

A-kk-nf H-kk-nf 4

Ákærða er fædd í október árið 1997. Samkvæmt sakavottorði ákærðu gekkst hún undir lögreglustjórasátt 6. desember 2016 fyrir meðal annars akstur undir áhrifum fíkniefna. Ákærða er nú í annað sinn fundin sek um akstur undir áhrifum ávana og fíkniefna.

Refsing ákærðu verður ákveðin samkvæmt 77. gr. almennra hegningarlaga. Við ákvörðun refsingar þykir til þess mega líta að ákærða hefur gengist greiðlega við brotum sínum.

Að öllu framangreindu virtu þykir refsing ákærðu hæfilega ákveðin fangelsi í 60 daga. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Með vísan til framangreinds þykir, í samræmi við kröfugerð ákæruvalds og með vísan til 101. gr. og 102. gr. laga nr. 50/1987, rétt að svipta ákærðu ökurétti í fimm ár frá birtingu dóms þessa að telja.

Þá verða fíkniefni ákærðu gerð upptæk eins og krafist er og nánar greinir í dómsorði.

Loks verður ákærða dæmd til að greiða sakarkostnað, þ.m.t. málsvarnarþóknun skipaðs verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

Ákærða, H-kvk-nf L-kvk-nf H-kvk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða sæti sviptingu ökuréttar í fimm ár frá birtingu dóms þessa að telja.

Ákærða sæti upptöku á 78,76 g af maríhúana og 17,43 g af kannabislaufum.

Ákærða greiði þóknun skipaðs verjanda síns, S-kk-ef S-kk-ef lögmanns, 252.960 krónur. Þá greiði ákærða 708.042 krónur í annan sakarkostnað.

A-kk-nf H-kk-nf